Nova Zeelandia. 63 



gere. Id certissimum, quod Noctiliones Linnaei et Pteropi 

 Brissoniani sint postliminio restituendi in antiquum jus et 

 inter Vespertiliones cum reliquis congeneribus ordinandi, 

 quum omnia habeant cum iis communia et nonnisi dentium 

 primorum numero differant. Rectius Vespertilionum familia 

 in plures sectiones dividenda a cauda. Sunt itaque quidam 

 ecaudati, alii caudati, hi rursum naso sunt Jbliaceo, <vel 

 simplici. Hi characteres, et dentium numerus et conforma- 

 tio species determinant cum quibusdam aliis differentiis ad- 

 hibitis. 



J^espertilio hic discriptus in estuario reginae Charlottae 

 vespertino tempore ad maris littus silvae marginem circumvo- 

 litabat, et sclopi ictu in ala membranacea vulneratus fuerat. 

 Vivus per biduum, a me descriptus et a filio delineatus, at 

 quod non meum esset exemplar hujus Vespertilionis, non po- 

 tui idem cultello anatomico subjicere postquam ad possesso- 

 rem redierat mortuum. Masculum specimen erat, nec ideo 

 de sexuum differentia vel similitudine quidquam affirmare 

 queo. Piura e minutiore descriptione patebunt. 



Haec species similis V, noveboracensi Pennant Syn. 

 Quad. no.283. 



Magnitudo circiter V, communis, vel paulo major. 

 Caput murino simile, mediae magnitudinis. Rostrum ob- 

 tusum, emarginatum, simplex, naribus bituberculatis. Ma- 

 xilla inferior, paulo brevior superiore. Lingua apice sub- 

 cylindrica, elongata, papillis minutioribus consita, posterior 

 pars linguae versus basin latior, supra papillis majoribus. 



Dentes incisores supra 4, per paria distantes, quo- 

 rum duo majores interiores duo minores extrorsum illis pro- 

 ximi. Dentes incisores infra 6, minimi, aproximati. 

 Dentes Laniarii supra 1 utrimque. Dentes Laniarii 

 infra 3 utrimque. Dentes Molares supra infraque 

 4 utrimque, acuti quadrifidi. 



